pythainlp/thai-wiki-dataset-v4 huggingface dataset:
นักฆ่าโรแมนติก

นักฆ่าโรแมนติก (; โรมาจิ: "Romantikku Kirā") เป็นซีรีส์มังงะญี่ปุ่น เขียนเรื่องและวาดภาพโดยวาตารุ โมโมเซะ เผยแพร่ในเว็บไซต์"โชเน็งจัมป์+"ของสำนักพิมพ์ชูเอชะตั้งแต่เดือนกรกฎาคม พ.ศ. 2562 ถึงมิถุนายน พ.ศ. 2563 รวบรวมตีพิมพ์เป็นหนังสือมังงะรวมเล่ม ("ทังโกบง") ทั้งหมด 4 เล่ม ออริจินอลเน็ตวิดีโอดัดแปลงสร้างโดยสตูดิโอ DOMERICA ฉายทางเน็ตฟลิกซ์ในเดือนตุลาคม พ.ศ. 2565 
เรื่องย่อ.
สำหรับโฮชิโนะ อันซุแล้ว วิดีโอเกม ช็อกโกแลต และแมวคือของชอบสามสิ่งที่เติมเต็มชีวิต วันหนึ่งมีภูตจอมเวทย์ "กามเทพสื่อรัก" นามริริโผล่ออกมาจากหน้าจอโทรทัศน์และบอกว่าจะช่วยอันซุให้พบประสบการณ์โรแมนติกในชีวิตจริง อันซุปฏิเสธเพราะไม่สนใจในเรื่องรัก ๆ ใคร่ ๆ ริริจึงยึดของชอบสามสิ่งไปจากอันซุและวางแผนการทำให้อันซุต้องเจอกับสถานการณ์แบบในเกมจีบหนุ่ม อันซุไม่มีทางเลือกจำต้องร่วมเล่น "เกม" ของริริ แต่ก็พยายามหลีกเลี่ยงทุกสถานการณ์โรแมนติกอย่างสุดความสามารถ
ให้เสียงโดย: บุญราศรี ฉายะวรรณ
ให้เสียงโดย: ลักขณา นาคศิริ
ให้เสียงโดย: รุจิระ ขจีเจริญ
ให้เสียงโดย: กิตติธร พันธ์โคกกรวด
ให้เสียงโดย: นนท์ ศรีโพธิ์
ให้เสียงโดย: ภาคภูมิ วันทอง
ให้เสียงโดย: นัสนันท์ จำรูญทัต
ให้เสียงโดย: อภิชิต ลิขิตลิ้มปรีชา
รูปแบบต่าง ๆ.
มังงะ.
ซีรีส์มังงะแต่งเรื่องและวาดภาพโดยวาตารุ โมโมเซะ เผยแพร่ในเว็บไซต์"โชเน็งจัมป์+"ของสำนักพิมพ์ชูเอชะตั้งแต่วันที่ 30 กรกฎาคม พ.ศ. 2562 ถึงวันที่ 2 มิถุนายน พ.ศ. 2563 หนังสือมังงะรวมเล่ม ("ทังโกบง") เล่มแรกวางจำหน่ายในวันที่ 4 ธันวาคม พ.ศ. 2562 เล่มที่ 2 ถึงเล่มที่ 4 วางจำหน่ายในรูปแบบดิจิทัลในวันที่ 4 มีนาคม 4 สิงหาคม และ 4 กันยายน พ.ศ. 2563ตามลำดับ รูปแบบเล่มพิมพ์วางจำหน่ายพร้อมกันในวันที่ 4 ตุลาคม พ.ศ. 2565
เสียงตอบรับ.
ซีรีส์ได้รับรางวัลชนะเลิศอันดับหนึ่งในรางวัลมังงะแบบเลื่อนแนวตั้งของโชเน็งจัมป์ครั้งที่สอง ในปี พ.ศ. 2563 ซีรีส์ติดอันดับที่ 12 ในรางวัลมังงะถัดไป สาขาเว็บมังงะ
คำจากลาของคิมหันต์ ณ ปลายอุโมงค์

คำจากลาของคิมหันต์ ณ ปลายอุโมงค์ (; โรมาจิ: "Natsu e no Tonneru, Sayonara no Deguchi") เป็นไลต์โนเวลญี่ปุ่น เขียนเรื่องโดยเม ฮาจิโมกุ และวาดภาพประกอบโดยคุกกะ ตีพิมพ์โดยสำนักพิมพ์โชงากูกังเมื่อเดือนกรกฎาคม พ.ศ. 2562 โดยเป็นหนังสือในเครือกากาก้าบุงโกะ ไลต์โนเวลมีลิขสิทธิ์ในประเทศไทยโดยสำนักพิมพ์เซนชู มังงะดัดแปลงชื่อเรื่องว่า ปลายอุโมงค์แห่งคำบอกลาในหน้าร้อน: Ultramarine วาดภาพโดยโคดัง เริ่มตีพิมพ์ในนิตยสาร "Monthly Sunday Gene-X" นิตยสารมังงะแนว"เซเน็ง"ของสำนักพิมพ์โชงากูกังตั้งแต่เดือนกรกฎาคม พ.ศ. 2563 ถึงพฤศจิกายน พ.ศ. 2564 มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์ ภาพยนตร์อนิเมะดัดแปลงสร้างโดยสตูดิโอ CLAP เข้าฉายในประเทศญี่ปุ่นในเดือนกันยายน พ.ศ. 2565 ภาพยนตร์อนิเมะจัดจำหน่ายในประเทศไทยโดยบริษัทดรีม เอกซ์เพรส (เดกซ์) ฉายในเทศกาลภาพยนตร์แจมนิเมะเฟสติวัล 2023 เมื่อวันที่ 3 กุมภาพันธ์ พ.ศ. 2566 รอบปกติฉายเมื่อวันที่ 30 มีนาคม พ.ศ. 2566
ให้เสียงโดย: โอจิ ซูซูกะ
ให้เสียงโดย: มาริเอะ อีโตโยะ
ให้เสียงโดย: ทาซูกะ ฮาตานากะ
ให้เสียงโดย: อาริซะ โคมิยะ
ให้เสียงโดย: ฮารูกะ เทรูอิ
ให้เสียงโดย: ริกิยะ โคยามะ
ให้เสียงโดย: เซรัง โคบายาชิ
ตำบลหนองปลิง (อำเภอนครหลวง)

หนองปลิง เป็นตำบลในอำเภอนครหลวง จังหวัดพระนครศรีอยุธยา เป็นที่ตั้งของสถานีรถไฟมาบพระจันทร์ในทางรถไฟสายเหนือ ซึ่งเป็นสถานีรถไฟแห่งเดียวของอำเภอ ลักษณะปัจจุบันเป็นปริมณฑลที่เป็นพื้นที่ขยายตัวของชุมชนเมืองที่รองรับความเจริญเติบโตของนครพระนครศรีอยุธยา
ที่ตั้งและอาณาเขต.
ตำบลหนองปลิง มีอาณาเขตติดต่อกับเขตการปกครองข้างเคียง ดังนี้
ประวัติ.
หนองปลิง เดิมเป็นตำบลที่แยกตั้งในปี พ.ศ. 2476 ปี พ.ศ. 2486 ขณะนั้นเกิดปัญหาสภาวะเศรษฐกิจตกต่ำ มีการยุบตำบลหนองปลิงเข้ากับตำบลบ้านชุ้ง ซึ่งใน พ.ศ. 2490 ขุนปฐมประชากร ผู้ว่าราชการจังหวัดพระนครศรีอยุธยา ประกาศแยกพื้นที่หมู่ 6 บ้านดอนกลาง, หมู่ 7 บ้านหนองโคก ของตำบลบ้านชุ้ง กับพื้นที่หมู่ 11 บ้านมาบพระจันทร์ ของตำบลบ่อโพง ตั้งขึ้นเป็นตำบลใหม่ ชื่อว่า "ตำบลหนองปลิง" โดยได้รับการอนุมัติจัดตั้งตำบลใหม่จากพระรามอินทรา (ดวง จุลัยยานนท์) ปลัดกระทรวงมหาดไทยในขณะนั้น
การแบ่งเขตการปกครอง.
การปกครองส่วนภูมิภาค.
พื้นที่ตำบลหนองปลิงประกอบด้วยหมู่บ้านทั้งสิ้นจำนวน 5 หมู่บ้าน มีจำนวนประชากร 2,220 คน แบ่งเป็นชาย 1,062 คน หญิง 1,158 คน (เดือนธันวาคม 2566) เป็นตำบลที่มีจำนวนประชากรเป็นลำดับ 8 ในอำเภอนครหลวง
       หมายถึงจำนวนประชากรได้เพิ่มขึ้นเมื่อเทียบกับปีก่อน
       หมายถึงจำนวนประชากรได้คงเดิมเมื่อเทียบกับปีก่อน
       หมายถึงจำนวนประชากรได้ลดลงเมื่อเทียบกับปีก่อน
การปกครองส่วนท้องถิ่น.
ตำบลหนองปลิงเดิมมีฐานะเป็นสภาตำบลหนองปลิง ในปี พ.ศ. 2516 ต่อมาปี พ.ศ. 2538 สภาตำบลหนองปลิงมี 5 หมู่บ้าน พื้นที่ 11.04 ตารางกิโลเมตร ประชากร 1,891 คน และ 450 ครัวเรือน ซึ่งไม่ผ่านเงื่อนไขในการจัดตั้งองค์การบริหารส่วนตำบล ที่ต้องมีจำนวนประชากรสองพันคนขึ้นไป
ในปี พ.ศ. 2546 กระทรวงมหาดไทยได้พิจารณาว่าสภาตำบลหนองปลิงมีประชากรจำนวน 2,046 คน และ 494 ครัวเรือน ซึ่งผ่านเงื่อนไขในการจัดตั้งองค์การบริหารส่วนตำบล และมีรายได้โดยไม่รวมเงินอุดหนุนในปีงบประมาณที่ล่วงมาแล้วติดต่อกันสามปีเฉลี่ยไม่ต่ำกว่าปีละ 150,000 บาท กระทรวงมหาดไทยจึงพิจารณาให้สภาตำบลหนองปลิงจัดตั้งเป็นองค์การบริหารส่วนตำบลหนองปลิงได้ในปี พ.ศ. 2547
จำปาสี่ต้น

จำปาสี่ต้น เป็นนิทานพื้นบ้านเลียนแบบชาดก ซึ่งรู้จักกันอย่างแพร่หลาย ซึ่งจารลงในใบลาน ปรากฏหลักฐานในภาคเหนือ ภาคตะวันออกเฉียงเหนือ ของประเทศไทย รวมถึงในประเทศลาว
ในภาคเหนือนิยมแต่งเป็นค่าวธรรม ในภาคตะวันออกเฉียงเหนือนิยมอ่านกันในงานศพ ในประเทศลาวพบหลักฐานเป็นหนังสือผูกใบลาน จารเป็นอักษรธรรมอีสาน อักษรไทน้อย และอักษรลาว อยู่หลายฉบับซึ่งเก็บรักษาไว้ที่หลวงพระบาง จำปาศักดิ์ และเวียงจันทน์ สันนิษฐานว่าฉบับภาคตะวันออกเฉียงเหนือและลาวคงได้รับอิทธิพลมาจากล้านนา
วรรณกรรมจำปาสี่ต้นได้รับการดัดแปลงเป็นละคร "สี่ยอดกุมาร" และ "ดินน้ำลมไฟ" รวมถึงมีนิทานวาดภาพระบายสีจำปาสี่ต้น และหมอลำเรี่องต่อกลอน คณะรัตนศิลป์อินตาไทยราษฎร์ ศิลปินภูไท เสียงอิสาน เป็นต้น
เนื้อเรื่อง.
ณ เมืองจักขิน เกิดภัยใหญ่ขึ้น คือมีเหยี่ยวใหญ่ (ฮุ้งใหญ่) สองตัวผัวเมียมาจับประชาชนกินเป็นอาหารเป็นประจำ เจ้าเมืองหมดทางสู้จึงนำธิดาสาวชื่อ "ปัดทุม" มาไปซ่อนไว้ในกลองในพระราชวัง จนเมื่อเหยี่ยวใหญ่ได้จับคนกินหมด ต่อมาท้าวจุลละนีแห่งเมืองปัญจานคร ได้ออกล่าสัตว์ได้หลงเข้าไปในเมืองจักขิน เห็นสภาพเมืองรกร้างเต็มไปด้วยซากกระดูก จึงไปตีกลองได้ยินเสียงนางปัดทุมมาร้องออกมาจากในกลอง จึงเอานางออกมา ดังนั้นนางจึงมีอีกชื่อว่า "นางคำกลอง"
ท้าวจุลละนีรับนางเป็นมเหสีคนที่สองรองจากนางอัคคี นางอัคคีมีความริษยาในนางคำกลองมาก เมื่อนางคำกลองมีโอรส 4 องค์ ถูกนางอัคคีเอาผ้าผูกตา แล้วเอาลูกสุนัขมาเปลี่ยนพร้อมทั้งใส่ร้ายนางว่ามีความผูกพันกับสุนัข ท้าวจุลละนีจึงเนรเทศนางออกจากเมืองไป เป็นคนเลี้ยงหมู 
ส่วนกุมารทั้งสี่องค์ถูกนางอัคคีจับใส่ไหลอยน้ำไปติดอยู่ที่สวนดอกไม้ ย่าเฒ่าจำสวนเอาศพทั้งสี่กุมารไปเผา ตรงเชิงตะกอนที่เผานั้นเกิดมีต้นจำปาขึ้นสี่ต้น
นางอัคคีสืบทราบความจริงอีก จึงให้เสนามาโค่นแล้วให้ลอยน้ำไป จำปาทั้งสี่ต้นลอยไปถึงพระฤาษี พระฤาษีชุบชีวิตให้เป็นมนุษย์ดังเดิม แล้วสอนวิชาอาคมต่าง ๆ ให้กุมารทั้งสี่คนได้เที่ยวรบชนะยักษ์มารและมนุษย์ได้เมืองขึ้นมากมาย แล้วกลับมาหาย่าเฒ่าจำสวน จากนั้นได้ออกเดินทางติดตามหาแม่จนพบแล้วเข้าเฝ้าท้าวจุลละนี ได้เล่าความจริงให้ทราบแล้วอยู่ครองเมืองต่อไป ส่วนนางอัคคีถูกลงโทษให้เป็นทาสเลี้ยงหมู
นิงเงียว

<ns>0</ns>
 <revision>
 <parentid>11015249</parentid>
 <timestamp>2023-09-19T11:17:21Z</timestamp>
 <contributor>
 <ip>2403:6200:8851:5E92:BDFC:46B7:EDF7:4069</ip>
 </contributor>
 <comment>/* ยาโอบิกูนิ */</comment>
 <origin>11015250</origin>
 <model>wikitext</model>
 <format>text/x-wiki</format>
นิงเงียว (; โรมาจิ: "Ningyo"; "ปลามนุษย์") เป็นสิ่งมีชีวิตคล้ายปลาจากนิทานพื้นบ้านญี่ปุ่น แม้ว่าบางครั้งมีการแปลคำนี้เป็น "นางเงือก" แต่ตามหลักแล้วคำนี้ไม่เจาะจงเพศและอาจรวมถึง "เงือกชาย" ด้วย จึงมีการแปลตรงตามความหมายว่า "ปลามนุษย์" ด้วย
ตำนานที่มีชื่อเสียงเกี่ยวกับเนื้อ"นิงเงียว" คือการที่กินเนื้อของนิงเงียวแล้วจะทำให้เป็นอมตะดังในตำนานของแม่ชียาโอบิกูนิ
ภาพรวม.
บันทึกที่เก่าแก่ที่สุดของ"นิงเงียว"ที่ยืนยันในแหล่งข้อมูลที่เป็นลายลักษณ์อักษรของญี่ปุ่นระบุว่าเป็นสิ่งมีชีวิตน้ำจืดที่กล่าวกันว่ามีการจับได้ในศตวรรษที่ 7 ซึ่งบันทึกไว้ใน"นิฮงโชกิ" แต่บันทึกในสมัยต่อมามักระบุว่าเป็นสิ่งมีชีวิตในทะเล
เนื้อของนิงเงียวมีรสชาติดี และจากตำนานของแม่ชียาโอบิกูนิทำให้เชื่อว่าถ้าได้กินเนื้อของนิงเงียวจะทำให้มีอายุยืนยาวถึง 1,000 ปี อย่างไรก็ตาม เชื่อกันว่าการจับ"นิงเงียวจะ"นำมาซึ่งพายุและความโชคร้าย ชาวประมงที่"นิงเงียว"เหล่านี้ได้จึงมักจะถูกบอกให้โยนพวก"นิงเงียว"กลับสู่ทะเล "นิงเงียว"ที่ถูกคลื่นซัดมาที่ชายหาดเป็นลางบอกเหตุของสงครามหรือภัยพิบัติ
ตำนานอมตะเกี่ยวกับ"นิงเงียว" เป็นเรื่องที่การกินเนื้อของนิงเงียวโดยแม่ชีชื่อ ยาโอบิกูนิ (มีความหมายว่า "ภิกษุณี[ผู้มีอายุ]แปดร้อย[ปี]") ซึ่งกล่าวกันว่ามีอายุยืนยาวถึง 8 ศตวรรษ
คำศัพท์.
คำภาษาญี่ปุ่นว่า นิงเงียว (; โรมาจิ: "ningyo"; มีความหมายว่า "ปลามนุษย์") มีบรรจุในพจนานุกรมที่มีชื่อเสียง ("โคจิเอ็ง") ว่าเป็น "สัตว์วิเศษ" ที่เป็น "ครึ่งผู้หญิง ครึ่งปลา" ต่อมาแก้ไขเป็น "ครึ่งมนุษย์ (มักเป็นผู้หญิง) ครึ่งปลา" ดังนั้นคำว่า "นิงเงียว" จึงไม่ได้หมายความถึงแค่นางเงือก แต่รวมถึงเงือกชายด้วย
ยาโอบิกูนิ.
หนึ่งในนิทานพื้นบ้านที่มีชื่อเสียงที่มีความเกี่ยวข้องกับ"นิงเงียว" เล่าว่ามีเด็กหญิงที่กินเนื้อ"นิงเงียว"แล้วได้รับความเยาว์วัยและอายุยืนยาว ผู้กลายเป็นภิกษุณีชื่อว่า ยาโอบิกูนิ (; โรมาจิ: "Yao Bikuni"; "ภิกษุณีแปดร้อย (ปี)") หรืออ่านได้อีกแบบว่า ฮัปเปียกุบิกูนิ ซึ่งมีอายุถึง 800 ปี
ช็อง อี-ซอ

ช็อง อี-ซอ (เกาหลี: ; เกิด 13 สิงหาคม ค.ศ. 1993) เป็นนักแสดงชาวเกาหลีใต้ ซึ่งเป็นที่รู้จักจากบทบาทของเธอในละครชุดเกาหลีเรื่อง "ตำนานรักจิ้งจอกเก้าหาง" (Tale of the Nine Tailed) ค.ศ. 2020, "ธาตุแท้" (Mine) ค.ศ. 2021, "สโนว์ดรอป" (Snowdrop) ค.ศ. 2021-2022 และ "มัธยมซอมบี้" (All of Us are Dead) ค.ศ. 2022 นอกจากนี้เธอยังเป็นที่รู้จักจากบทบาทของเธอในภาพยนตร์เกาหลีเรื่อง "Real" ค.ศ. 2017, "ชนชั้นปรสิต" ค.ศ. 2019, "Samjin Company English Class" ค.ศ. 2020 และ "โจเซ่" ค.ศ. 2020
กาฬเกษ

กาฬเกษ เป็นนิทานพื้นบ้านที่แพร่หลายทางภาคตะวันออกเฉียงเหนือของประเทศไทย รวมถึงในประเทศลาว มักอ้างกันว่าอยู่ในปัญญาสชาดกซึ่งเป็นชาดกนอกนิบาต
ท่านเจ้าคุณอริยานุวัตร อดีตเจ้าอาวาสวัดมหาชัย จังหวัดมหาสารคาม ได้ตรวจชำระเรื่องกาฬเกษ จากต้นฉบับใบลานอักษรไทน้อยที่ได้มาจากวัดสว่างอารมณ์ อำเภอเมืองร้อยเอ็ด จังหวัดร้อยเอ็ด เผยแพร่เมื่อปี พ.ศ. 2519 พิมพ์ที่โรงพิมพ์ศิริธรรม อำเภอเมืองอุบลราชธานี จังหวัดอุบลราชธานี ขนาดความยาว 480 หน้า ตอนท้ายของฉบับนี้ระบุว่า แต่งโดยสมเด็จกู ในกรุงศรีสัตนาคณะหูต (กรุงล้านช้าง) ในสมัยสมเด็จเจ้าเชียงทอง จุลศักราช 1100 หรือ พ.ศ. 2281 หากพิจารณาแล้วตรงกับสมัยพระเจ้าสิริบุญสาร
วรรณกรรมเรื่องนี้ยังปรากฏเป็นบทกล่อมเด็กสมัยอยุธยา บทละครนอกของภาคกลาง ส่วนภาคใต้มีบทกล่อมเด็กในชื่อ "กาเกด" รวมถึงมีการนำมาสร้างเป็นละครและภาพยนตร์ในสมัยพระบาทสมเด็จพระมหาภูมิพลอดุลยเดชมหาราช บรมนาถบพิตร
เนื้อเรื่อง.
ณ เมืองพาราณสี ปกครองโดยพระราชานามว่า "สุริวงษ์" มีพระมเหสีนามว่า "กาฬ" ท้าวสุริวงษ์มีม้ามณีกาบซึ่งเป็นม้าวิเศษ เมื่อท้าวสุริวงษ์ได้ไปเรียนวิชาอาคมและได้ไปพบกับพญาครุฑและยักษ์กุมภัณฑ์ ซึ่งต่อมาได้เป็นสหายกัน ท้าวสุริวงษ์ก็เรียนวิชาอาคมกับพระฤาษีจนสำเร็จ แล้วกลับมาปกครองเมืองต่อไป
วันหนึ่งท้าวสุริวงษ์ต้องการจะมีบุตรชายเพื่อเอาไว้สืบราชสมบัติ พระองค์จึงทำพิธีขอลูกกับพระอินทร์ พระอินทร์ได้ส่งเทพบุตรกับเทพธิดาลงมาเกิดในเมืองมนุษย์ เพื่อให้เป็นคู่สามีภรรยากัน โดยเทพบุตรองค์หนึ่งมาเกิดในท้องนางกาฬ มเหสีของท้าวสุริวงษ์ จนประสูติพระโอรสตั้งชื่อว่า "กาฬเกษ"
จนเมื่อกาฬเกษกุมารทรงเจริญวัย ได้เข้าไปเล่นในโรงม้า อันเป็นที่อยู่ของม้ามณีกาบ เจ้าชายกาฬเกษได้แอบขึ้นขี่ม้า ม้ามณีกาบได้พาเจ้าชายกาฬเกษเหาะขึ้นไปในอากาศออกจากเมืองมุ่งเข้าป่าหิมพานต์ ขณะที่เจ้าชายกาฬเกษหนีออกจากเมือง ได้พบกับนกสาริกาคู่หนึ่ง จึงได้สั่งความแก่นกคู่นั้นว่าให้ไปบอกท้าวสุริวงษ์บิดาของตนด้วยว่า จะออกไปเที่ยวในป่าสัก 3 ปี แล้วจะกลับมา
เจ้าชายกาฬเกษได้เดินทางถึงเมืองผีมนต์ซึ่งเป็นเมืองของท้าวผีมนต์และนางมาลีทอง เจ้าชายกาฬเกษได้พักอยู่นอกเมือง ได้ทราบข่าวว่าท้าวผีมนต์มีพระธิดารูปงามพระองค์หนึ่ง ชื่อว่า "มาลีจันทน์" เจ้าชายกาฬเกษได้หาทางจนพบนางในสวนดอกไม้ จนได้ชอบพอรักใคร่กัน เมื่อครั้นเวลากลางคืน เจ้าชายกาฬเกษจึงแอบเข้าไปหานาง แต่ท้าวผีมนต์สืบได้ทราบความจริงว่ามีคนแอบไปหากับพระธิดา ท้าวผีมนต์จึงทำหอกยนต์ดักยิง เมื่อเจ้าชายกาฬเกษแอบเข้ามาก็ถูกหอกยนต์ยิง ก่อนจะสิ้นใจเจ้าชายกาฬเกษได้สั่งนางมาลีจันทน์ไว้ว่าอย่าเผาศพตน ให้เอาศพใส่แพลอยน้ำไป ศพของเจ้าชายกาฬเกษได้ลอยทวนกระแสน้ำจนไปถึงอาศรมพระฤาษี เมื่อพระฤาษีมาพบเข้าจึงร่ายมนต์ชุบชีวิตให้ฟื้นขึ้นมา 
เจ้าชายกาฬเกษฟื้นขึ้นมาและได้ร่ำเรียนวิชาอาคมอยู่กับพระฤาษี จนสำเร็จแล้วลาพระฤาษีกลับไปหานางมาลีจันทน์อีกครั้ง ท้าวผีมนต์ทราบข่าว จึงได้สู้รบกันในที่สุด ท้าวผีมนต์ก็เป็นฝ่ายพ่ายแพ้ จึงได้ยกเมืองให้เจ้าชายกาฬเกษและนางมาลีจันทน์ครองเมือง แต่อยู่ได้ไม่นานก็พานางมาลีจันทน์เดินกลับเมืองพาราณสี
ลำบุษบา

ลำบุษบา หรือรู้จักกันทั่วไปว่า ปลาแดกปลาสมอ หรือเรียกรวมกันว่า กำพร้าบุษบาปลาแดกปลาสมอ เป็นนิทานพื้นบ้านที่แพร่หลายอยู่ในภาคอีสานของประเทศไทยและประเทศลาว 
มีชื่ออื่นอีกคือ "อะลองปลาส้ม" ในวรรณกรรมไทยเขิน เมืองเชียงตุง ประเทศพม่า และเรื่อง "อะลองปลาส้ม" ในวรรณกรรมไทเหนือเขตปกครองตนเองใต้คง สาธารณรัฐประชาชนจีน ชาวไทดำเรียก "ปลาแดกปลาสมอ" ส่วนภาคใต้ของประเทศไทยมีวรรณกรรมที่มีเนื้อเรื่องคล้ายกัน เรื่อง "วันคาร" 
ฉบับ.
ต้นฉบับลำบุษบาที่พบบันทึกด้วยอักษรธรรม แต่งเป็นร้อยแก้ว ที่พบเช่น
เนื้อเรื่อง.
พระโพธิสัตว์ลงมาเกิดเป็นชายกำพร้าชื่อ "บุษบา" อยู่กับย่ามีฐานะยากจน วันหนึ่งไปตกปลาได้ปลาสมอมากมายจึงนำไปทางปลาร้าฝากนายสำเภาไปขายต่างเมือง ในที่สุดได้ธิดาของพระราชาต่างเมืองที่มอบให้เป็นค่าปลาร้ามาเป็นภรรยา ด้วยความที่ภรรยามีรูปโฉมงดงามจึงเป็นเหตุให้พระราชาที่ท้าวกำพร้าบุษบาต้องการแย่งชิงมาเป็นเทวีของตนา จึงได้กลั่นแกล้งต่าง ๆ เพื่อให้ถึงแก่ความตาย แต่ท้าวกำพร้าบุษบาก็ได้รอดพ้นภัยทุกครั้งด้วยความช่วยเหลือจากภรรยา พร้อมทั้งได้ภรรยาเพิ่มมาอีก 3 คน
ในที่สุดพระราชาก็ถึงแก่ความตายเพราะหลงเชื่อท้าวกำพร้าบุษบาที่บอกให้เผาตนเองเพื่อไปเยี่ยมญาติที่ปรโลก ท้าวกำพร้าบุษบาจึงได้ครองเมืองแทน
วัดพิชัย (จังหวัดลำปาง)

วัดพิชัย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพิชัย อำเภอเมืองลำปาง จังหวัดลำปาง ที่ดินตั้งวัดมีเนื้อที่ 16 ไร่ 85 ตารางวา โฉนดเลขที่ 2872 อาณาเขต ทิศเหนือจดทางสาธารณประโยชน์ ทิศใต้จดที่ดินของเอกชน ทิศตะวันออกจดที่ดินของเอกชน ทิศตะวันตกจดที่ดินของเอกชนและทางสาธารณประโยชน์ 
วัดพิชัยตั้งวัดเมื่อ พ.ศ. 2325 โดยครูบาเจ้าโพธาและชาวบ้านที่อพยพมาจากเชียงแสน ได้รับพระราชทานวิสุงคามสีมาวันที่ 16 กรกฏาคม พ.ศ. 2513 เขตวิสุงคามสีมากว้าง 40 เมตร ยาว 80 เมตร นอกจากทางวัดยังให้ราชการตั้งโรงเรียนประถมศึกษาในที่ดินของวัด
อาคารเสนาสนะที่สำคัญ ได้แก่ อุโบสถ ศาลาการเปรียญ กุฎิ 3 หลัง และมีพระธาตุนามว่า "พระธาตุมณีมงคล"
สเตฟาเนีย ตูร์เกวิช

สเตฟาเนีย ตูร์เกวิช-ลูเกียโนวิช (25 เมษายน ค.ศ. 1898 – 8 เมษายน ค.ศ. 1977) เป็นนักแต่งเพลง นักเปียโน และนักดนตรีชาวยูเครน ผู้ที่ได้รับการยอมรับว่าเป็นนักแต่งเพลงผู้หญิงชาวยูเครนคนแรก ผลงานของเขาเคยถูกห้ามเผยแพร่โดยเจ้าหน้าที่โซเวียต
ไปต่างโลกก็ต้องไปกับสมาร์ทโฟนสิ

ไปต่างโลกก็ต้องไปกับสมาร์ทโฟนสิ หรือ ไปต่างโลกกับสมาร์ทโฟน (; โรมาจิ: "Isekai wa Sumātofon to Tomo ni") เป็นซีรีส์ไลต์โนเวลญี่ปุ่น เขียนโดยฟุยุฮาระ พาโทระ และวาดภาพโดยเอจิ อุซัตสึกะ เริ่มเผยแพร่ออนไลน์ผ่านเว็บไซต์นิยายออนไลน์สร้างโดยผู้ใช้โชเซ็ตสึกะ นิ นาโร ตั้งแต่เดือนเมษายน พ.ศ. 2556 ถึงพฤศจิกายน พ.ศ. 2567 ต่อมาถูกซื้อโดย Hobby Japan เพื่อตีพิมพ์เป็นไลต์โนเวล มังงะดัดแปลงโดย Soto ได้รับการเผยแพร่ใน Comp Ace ของคาโดกาวะโชเต็ง ในเดือนพฤศจิกายน พ.ศ. 2559 ได้รับการดัดแปลงเป็นซีรีส์อนิเมะโทรทัศน์โดยสตูดิโอ Ashi Productions ออกอากาศตั้งแต่เดือนกรกฎาคมถึงกันยายน พ.ศ. 2560 ส่วนฤดูกาลที่ 2 โดยสตูดิโอเจซีสตาฟ ออกอากาศตั้งแต่เดือนเมษายนถึงมิถุนายน พ.ศ. 2566
#เปลี่ยนทาง (ญี่ปุ่น)
#เปลี่ยนทาง (ญี่ปุ่น)
#เปลี่ยนทาง (ญี่ปุ่น)
#เปลี่ยนทาง (ญี่ปุ่น)
#เปลี่ยนทาง (ญี่ปุ่น)
#เปลี่ยนทาง (ญี่ปุ่น)
#เปลี่ยนทาง (ญี่ปุ่น)
#เปลี่ยนทาง (ญี่ปุ่น)
#เปลี่ยนทาง (ญี่ปุ่น)
#เปลี่ยนทาง (ญี่ปุ่น)
#เปลี่ยนทาง (ญี่ปุ่น)
ให้เสียงโดย: มาโดกะ อาซาฮินะ (ญี่ปุ่น)
ให้เสียงโดย: ฮิซาโกะ คาเนโมโตะ (ญี่ปุ่น)
ให้เสียงโดย: มิฮารุ ฮานาอิ (ญี่ปุ่น)
ให้เสียงโดย: โมเอะ คาฮาระ (ญี่ปุ่น)
ให้เสียงโดย: มิซากิ วาตาดะ (ญี่ปุ่น)
สื่อ.
ไลต์โนเวล.
ซีรีส์นี้เริ่มตีพิมพ์บนเว็บไซต์นิยายออนไลน์โชเซ็ตสึกะ นิ นาโร ตั้งแต่วันที่ 8 เมษายน พ.ศ. 2556 ต่อมาได้ตีพิมพ์เป็นไลต์โนเวลโดย Hobby Japan ตั้งแต่วันที่ 22 พฤษภาคม พ.ศ. 2558 เล่มที่ 27 วางจำหน่ายเมื่อวันที่ 19 ตุลาคม พ.ศ. 2565 ไลต์โนเวลวาดภาพประกอบโดยเอจิ อุซัตสึกะ
มังงะ.
มังงะดัดแปลงโดย Soto เริ่มตีพิมพ์ในนิตยสาร Comp Ace ในเดือนมกราคม พ.ศ. 2560 โดยมีการรวบรวมไว้เป็นเล่ม ("ทังโกบง") 2 เล่มแรกออกในเดือนมิถุนายนและกรกฎาคม พ.ศ. 2560 และเล่มที่ 3 ในเดือนกุมภาพันธ์ พ.ศ. 2561
อนิเมะ.
ซีรีส์อนิเมะโทรทัศน์ได้รับการดัดแปลงและประกาศ ที่กำกับซีรีส์อนิเมะโดย Takeyuki Yanase เขียนบทโดย Natsuko Takahashi และแอนิเมชั่นโดย Production Reed ออกอากาศตั้งแต่วันที่ 11 กรกฎาคม ถึง 26 กันยายน พ.ศ. 2560
ฤดูกาลที่ 2 ได้รับการประกาศเมื่อวันที่ 15 เมษายน พ.ศ. 2565 แอนิเมชั่นโดยสตูดิโอเจซีสตาฟ กำกับซีรีส์อนิเมะโดย Yoshiaki Iwasaki โดยมี Deko Akao เรียบเรียงซีรีส์ ออกแบบตัวละครและหัวหน้าผู้กำกับแอนิเมชั่นโดย Chinatsu Kameyama และเพลงประกอบโดย Kei Yoshikawa และ Kōhei Yamada นักแสดงจะกลับมารับบทบาทเดิมจากฤดูกาลแรกและดราม่าซีดี จะฉายในเดือนเมษายน พ.ศ. 2566
ผลตอบรับ.
"ไปต่างโลกก็ต้องไปกับสมาร์ทโฟนสิ"ได้รับความนิยมอย่างมากในเว็บไซต์นิยายออนไลน์โชเซ็ตสึกะ นิ นาโร โดยมียอดเข้าชมมากกว่า 100,000,000 ครั้ง
รักแรกตั้ง (ครอบครัว)

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
รักแรกตั้ง (ครอบครัว) (เกาหลี: ) หรือ เพราะนี่คือชีวิตแรกของฉัน เป็นละครโทรทัศน์เกาหลีใต้ปี 2017 นำแสดงโดยอี มิน-กี และช็อง โซ-มิน ละครที่เล่าเรื่องราวมุมมองที่แตกต่างกันในด้านอาชีพ ความสัมพันธ์ การแต่งงาน และความรัก ละครเรื่องนี้ถือเป็นบทบาทนำในละครโทรทัศน์ครั้งแรกของอี มิน-กิ ออกอากาศตั้งแต่วันที่ 9 ตุลาคมถึง 28 พฤศจิกายน 2017 ทางช่องทีวีเอ็น ทุกวันจันทร์และวันอังคาร เวลา 21:30 น. (KST)
เรื่องย่อ.
พนักงานไอที นัม เซ-ฮี (อี มิน-กี) บุคคลที่ไม่ชอบเข้าสังคม ได้จัดการแต่งงานปลอม ๆ กับนักเขียนไร้บ้านอย่าง ยุน จี-โฮ (จองโซมิน) ที่ยากจน โดยพวกเขาได้เซ็นสัญญาสองปี ทั้งสองฝ่ายยอมรับข้อกำหนดและเงื่อนไขของการเป็นเพียงเจ้าของบ้านและผู้เช่า แต่สิ่งต่าง ๆ ไม่เป็นไปตามแผนที่วางไว้เมื่อเพื่อนร่วมบ้านตกเป็นเหยื่อของบาดแผลส่วนตัว ความคาดหวังทางสังคม และการแทรกแซงของครอบครัว
นักแสดง.
นักแสดงนำ.
เป็นนักออกแบบคอมพิวเตอร์ที่เป็นคนแปลกและเฉยชาที่ซื้อทาวน์เฮาส์ราคาแพง และเปิดให้เช่าห้องพิเศษของเขาเพื่อช่วยค่าจำนอง เขาใช้เวลาทั้งอยู่กับการทำงาน หรืออยู่บ้านกับแมวของเขา และไม่มีแผนที่จะเดทหรือแต่งงาน
ผู้ช่วยนักเขียนบทที่ย้ายออกจากบ้าน เธอเช่าห้องจากเซ-ฮี (ซึ่งเธอคิดว่าเป็นผู้หญิง) เพราะค่าเช่าไม่แพงและไม่ต้องวางมัดจำ หลังจากทำงานหนักในอาชีพการงานตลอดอายุ 20 ปี เมื่ออายุ 30 ปี เธอไม่เคยออกเดท และประสบปัญหาด้านอาชีพที่ทำให้เธอต้องคิดใหม่เกี่ยวกับเป้าหมาย
คอมพิวเตอร์สตอกส์แอนด์บอนส์

คอมพิวเตอร์สตอกส์แอนด์บอนส์  เป็นวิดีโอเกม ค.ศ. 1982 ที่ได้รับการเผยแพร่โดยดิแอวาลอนฮิลเกมคัมพานี เกมนี้ได้รับการเปิดตัวสำหรับแอปเปิล II, ตระกูลอาตาริ 8-บิต, วีไอซี-20, คอมโมดอร์ 64, ไอบีเอ็ม พีซี รวมถึงเฮลธ์/ซีนิธ แซด-90 และแซด-100 ที่ใช้ซีพี/เอ็ม
รูปแบบการเล่น.
"คอมพิวเตอร์สตอกส์แอนด์บอนส์"เป็นเกมที่จำลองตลาดหุ้น
การตอบรับ.
บ็อบ พร็อกเตอร์ ได้วิจารณ์เกมนี้ให้แก่นิตยสาร"คอมพิวเตอร์เกมมิงเวิลด์" และกล่าวว่า "มีเหตุผลที่เป็นไปได้สำหรับกำไรและขาดทุนที่มหาศาล แต่สิ่งเหล่านี้เป็นข้อเท็จจริง นั่นคือการชนะส่วนใหญ่เป็นเรื่องของโชค ส่วนสองปัจจัยที่ทำให้เกมนี้ไม่เหมือนใคร ได้แก่ เกมนี้เป็นเพียงหนึ่งในสี่เกมที่มีให้สำหรับคอมพิวเตอร์อื่นที่ไม่ใช่แอปเปิล และเป็นเกมเดียวที่ต้องการแรมเพียง 32เค (แทนที่จะเป็น 48เค)"
วัดถัมภาวาส

วัดถัมภาวาส เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลปะเสยะวอ อำเภอสายบุรี จังหวัดปัตตานี
วัดถัมภาวาส เดิมชื่อ วัดบางตะลุบัน หรือ วัดบางตะโละ ตั้งวัดเมื่อ พ.ศ. 2391 ในสมัยพระบาทสมเด็จพระนั่งเกล้าเจ้าอยู่หัว โดยมีพ่อท่านลังกาเป็นเจ้าอาวาสรูปแรก ท่านได้เดินธุดงค์มาถึงหมู่บ้าน ชาวบ้านจึงร่วมกันบริจาคเงินถวายให้ท่านสร้างวัดนี้ขึ้น ตามคำบอกกล่าวว่าท่านเป็นพระภิกษุที่มีปาฏิหารย์เหยียบน้ำทะเลจืดเมื่อครั้งท่านเดินทางกลับจากศรีลังกา เพราะเหตุนี้ท่านจึงได้ชื่อว่า หลวงพ่อลังกาเหยียบน้ำทะเลจืด วัดได้รับพระราชทานวิสุงคามสีมาเมื่อ พ.ศ. 2451 ในอดีตวัดแห่งนี้เคยมีความเจริญรุ่งเรืองทางพุทธศาสนา เนื่องจากเป็นโรงเรียนสอนพระปริยัติธรรมขนาดใหญ่แห่งหนึ่งในจังหวัดปัตตานี แต่วัดก็ประสบปัญหากับเหตุการณ์ความไม่สงบในชายแดนภาคใต้ของประเทศไทย ทำให้บางครั้งก็ไม่มีพระสงฆ์จำพรรษา
อุโบสถของวัดมีภาพจิตรกรรมบนผนังด้านนอกของอุโบสถ มีเรื่องราวพุทธประวัติเช่นตอนแสดงธรรมโปรดพุทธมารดา ตอนเสด็จลงจากสวรรค์ชั้นดาวดึงส์ เรื่องรามเกียรติ์ตอนทศกัณฑ์ลักนางสีดา ตอนพระยาพาลีรบทรพี และเรื่องจันทโครพตอนโจรป่าฆ่าจันทโครพไปจนถึงตอนโจรป่าหนีไป รวมถึงสอดแทรกภาพชาวบ้านไว้ในมุมของภาพต่าง ๆ
ปูชนียวัตถุที่สำคัญ ได้แก่ พระพุทธรูปทำด้วยศิลาขาว เป็นศิลปะแบบพม่า จำนวน 2 องค์ องค์ใหญ่พระเพลากว้าง 29 นิ้ว องค์เล็กพระเพลากว้าง 19 นิ้ว เจดีย์อรหันตธาตุ สร้างขึ้นเมื่อวันอังคารที่ 16 พฤษภาคม พ.ศ. 2459 โดยพระครูสมานการโกศล (เจ้าอาวาสรูปที่ 3) ซึ่งได้อรหันตธาตุมาจากปีนัง ประเทศมาเลเซีย ลักษณะเจดีย์เป็นแบบศรีวิชัย มีขนาดฐานกว้าง 9.43 เมตร สูง 23.50 เมตร
วัดวิมลวัฒนาราม

วัดวิมลวัฒนาราม หรือ วัดหัวเขา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลตะลุบัน อำเภอสายบุรี จังหวัดปัตตานี
วัดวิมลวัฒนาราม เดิมชื่อ วัดคิรินทร์ พระยาสุริยสุนทรบวรภักดี (หนิแปะ) อดีตเจ้าเมืองสายบุรีบริจาคที่ดินสำหรับสร้างวัด ต่อมาเปลี่ยนชื่อเป็น วัดบางพัน แต่ชาวบ้านเรียก วัดหัวเขา และได้เปลี่ยนชื่ออีกครั้งเป็น "วัดวิมลวัฒนาราม" โดยถือเอาคำสุดท้ายแห่งราชทินนามปฐมเจ้าอาวาสคือ พระครูญาณวิมลมาต่อด้วยคำว่าวัฒนาราม ตั้งวัดเมื่อ พ.ศ. 2456 ได้รับพระราชทานวิสุงคามสีมาเมื่อ พ.ศ. 2461
อาคารเสนาสนะที่สำคัญ ได้แก่ อุโบสถมีช่อฟ้าเป็นศิลปะช่างพื้นเมือง อุโบสถได้ชำรุดไปมากโดยเฉพาะหลังคาและโครงสร้างของหลังคา ปูชนียวัตถุที่สำคัญได้แก่ พระพุทธรูปไม้แกะสลัก 3 องค์ คือ พระพุทธรูปปางสมาธิพระเพลากว้าง 20 นิ้ว พระพุทธรูปประทับยืนประนมพระหัตถ์สูง 30 นิ้ว และพระพุทธรูปปางห้ามญาติสูง 59 นิ้ว พระพุทธรูปทั้ง 3 องค์ มีลักษณะพุทธศิลป์ตามลักษณะช่างท้องถิ่น และประดิษฐานอยู่ที่ศาลาการเปรียญหลังเก่า ธรรมาสน์ ซึ่งมีคำจารึก จ.ป.ร. เป็นธรรมาสน์ที่รัชกาลที่ 5 ทรงอุทิศเนื่องในงานพระบรมศพ พ.ศ. 2451 นอกจากนั้นวัดยังมีศิลปวัตถุได้แก่ เครื่องจำพวกทองเหลืองศิลปะช่างท้องถิ่น ถ้วยชามทั้งของจีนและยุโรป และเครื่องใช้ในวิถีชีวิตประจำวัน เป็นต้น
แม่น้ำสายบุรี

แม่น้ำสายบุรี เป็นแม่น้ำสายหนึ่งในจังหวัดนราธิวาส จังหวัดยะลา และจังหวัดปัตตานี ต้นน้ำเกิดจากเขาบาตูตาโมง เขาลีแป และเขาอาเนาะยงในเขตอำเภอสุคิริน จังหวัดนราธิวาส ไหลจากทางทิศใต้ขึ้นไปทางทิศเหนือ ผ่านเขตอำเภอจะแนะ อำเภอศรีสาคร และอำเภอรือเสาะ เข้าเขตจังหวัดยะลา ผ่านเขตอำเภอรามัน จากนั้นเข้าเขตจังหวัดปัตตานี ผ่านเขตอำเภอกะพ้อ ก่อนไปลงอ่าวไทยในเขตอำเภอสายบุรี แม่น้ำมีความยาวประมาณ 202 กิโลเมตร ตอนต้นน้ำเรียกว่า คลองอัยยาเด๊ะ
ลำน้ำสายบุรีมีลักษณะคดโค้ง มีตลิ่งสูงชัน มีแนวแก่งหินกลางลำน้ำ บางแห่งเป็นเวิ้งหาดทรายและในแม่น้ำมีร่องน้ำลึก ตลอดแนวทิวเขาสันกาลาคีรีเขตภูมิประเทศนี้มีลำน้ำสาขามากมายที่เกิดจากร่องลำธารต่าง ๆ บนภูเขา ลำธารเหล่านี้ไหลลงสู่แม่น้ำสายบุรี คลองสาขาที่สำคัญและมีขนาดใหญ่จะอยู่ทางทิศเหนือใกล้ชายฝั่งทะเล ได้แก่ คลองบีโฆ คลองสายบุรี คลองไม้แก่น คลองกอตอ และคลองปะดอซา
ผู้คนที่อยู่อาศัยที่พื้นที่ลุ่มแม่น้ำนี้ส่วนใหญ่มีอาชีพทำสวนยางพาราและสวนไม้ผลเช่นทุเรียนหรือลองกอง แบ่งเขตวัฒนธรรมเป็น 2 แบบ คือ นิเวศวัฒนธรรมภูเขา ซึ่งตั้งบ้านเรือนในเขตภูเขา ส่วนใหญ่เป็นกลุ่มบ้านใหม่ที่คนจากภายนอกอพยพมาบุกเบิกพื้นที่ป่าเพื่อเกษตรกรรม เช่น บ้านไอร์แตแต บ้านไอร์บาลิง บ้านไอร์จูโจ๊ะ เป็นต้น อีกกลุ่มหนึ่งคือ นิเวศวัฒนธรรมที่ราบลุ่ม ซึ่งตั้งบ้านเรือนอยู่ในที่ราบลุ่มทุ่งนาระหว่างภูเขากับแม่น้ำสายบุรี มีประวัติศาสตร์อันยาวนานเกือบสองร้อยปี ได้แก่ บ้านซากอ บ้านตอแล และบ้านตามุงในอำเภอศรีสาคร
วัดป่าซางงาม (จังหวัดลำพูน)

วัดป่าซางงาม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลป่าซาง อำเภอป่าซาง จังหวัดลำพูน ที่ดินตั้งวัดมีเนื้อที่ 3 ไร่ 34 ตารางวา
วัดป่าซางงามตั้งวัดเมื่อ พ.ศ. 2451 ตามประวัติวัดแจ้งว่าสร้างประมาณ พ.ศ. 2380 เดิมเป็นวัดร้างมาก่อน ต่อมาครูบานันทา ธุดงค์มาจากเมืองยองหรือสิบสองปันนา เป็นผู้ทำการบูรณะก่อสร้างขึ้น นอกจากนั้นยังได้จัดตั้งห้องสมุดขึ้นในวัดป่าซาง เมื่อ พ.ศ. 2493
อาคารเสนาสนะที่สำคัญ ได้แก่ วิหาร ศาลาการเปรียญ กุฏิสงฆ์ ศาลาอเนกประสงศ์ ศาลาบำเพ็ญกุศล หอระฆัง หอไตรมีลักษณะเป็นตึกทึบสองชั้น หลังคาลดชั้นแบบล้านนา หน้าต่างชั้นบนมีขนาดเล็ก เขียนลวดลายเทวดา และโรงครัว 
ปูชนียวัตถุที่สำคัญ ได้แก่ พระพุทธรูป "สมเด็จพระศรีวิฬุลกาวิลประทาน" หล่อด้วยโลหะศิลปะสุโขทัยผสมเชียงแสน ชาวบ้านนิยมเรียกว่า "พระเจ้าวัดน้อย" และมี "พระพุทธมงคลสรากร" ปางประทานพร ธรรมาสน์สร้างด้วยไม้สัก มีจารึกเป็นอักษรล้านนา จานติดแผ่นไม้สักปิดทอง สร้างเมื่อ พ.ศ. 2376 และมีวิหารแก้ว รูปแบบสถาปัตยกรรมร่วมสมัย เสาทุกต้นประดับด้วยกระจกแก้ว ประดิษฐาน "พระพุทธมงคลสราการ" ปางมารวิชัย มีเรือนแก้ว คล้ายพระพุทธชินราช และมีพิพิธภัณฑ์ที่จัดแสดงโบราณวัตุศิลปวัตถุของวัดและชุมชน ตั้งอยู่ในอาคารศรัทธานฤมิตร (บุญฮอมอนุสรณ์) โดยห้องจัดแสดงเป็นห้องขนาดใหญ่ 1 ห้องและห้องขนาดเล็ก 1 ห้อง มีโบราณวัตถุศิลปวัตถุ เช่น พระพุทธรูป ส่วนประกอบสถาปัตยกรรมล้านนา หีบพระธรรม ผ้าทอชนกลุ่มน้อย อาวุธโบราณ เครื่องถ้วยจีน กลองมโหระทึก ซากสัตว์ดึกดำบรรพ์ เครื่องมือหิน เป็นต้น
บันทึกรักเจ้าหญิงหนอนหนังสือ

บันทึกรักเจ้าหญิงหนอนหนังสือ (; โรมาจิ: "Mushikaburi-hime") เป็นซีรีส์ไลต์โนเวลญี่ปุ่น เขียนโดยยูอิ และวาดภาพประกอบโดยซัตสึกิ ชิอินะ เผยแพร่ออนไลน์ผ่านเว็บไซต์นิยายออนไลน์สร้างโดยผู้ใช้โชเซ็ตสึกะ นิ นาโร ตั้งแต่เดือนกันยายน พ.ศ. 2558 ถึงมกราคม พ.ศ. 2565 ได้รับลิขสิทธิ์ตีพิมพ์โดยสำนักพิมพ์อิจิจินชะ ตีพิมเป็นหนังสือไลต์โนเวลในเครือ Iris NEO ตั้งแต่เดือนกรกฎาคม พ.ศ. 2559 ปัจจุบันวางจำหน่ายถึงเล่มที่ 7
มังงะดัดแปลงวาดโดยยูอิ คิกูตะ ตีพิมพ์ในนิตยสาร"คอมิกซีโรซัมรายเดือน" นิตยสารมังงะแนว"โจเซ"ของสำนักพิมพ์อิจิจินชะตั้งแต่เดือนสิงหาคม พ.ศ. 2561 ตีพิมพ์เป็นหนังสือมังงะรวมเล่ม ("ทังโกบง") ถึงเล่มที่ 7 มังงะมีลิขสิทธิ์ในประเทศไทยโดยสำนักพิมพ์ฟีนิกซ์ ซีรีส์อนิเมะโทรทัศน์ดัดแปลงสร้างโดยสดูดิโอแมดเฮาส์ ออกอากาศตั้งแต่เดือนตุลาคมถึงธันวาคม พ.ศ. 2565
ให้เสียงโดย: อูเอดะ เรนะ
ให้เสียงโดย: คิมูระ เรียวเฮ
ให้เสียงโดย: อูจิยามะ โคกิ
ให้เสียงโดย: อูจิดะ ยูมะ
ให้เสียงโดย: ฮาตาโนะ วาตารุ
ให้เสียงโดย: ซาโต เก็ง
ให้เสียงโดย: 
ให้เสียงโดย: ชิมาซากิ โนบูนางะ
ให้เสียงโดย: ยาชิโระ ทากุ
กรณีพิพาทกองหินลีย็องกูร์

กรณีพิพาทกองหินลีย็องกูร์ มีอีกชื่อว่า กรณีพิพาททาเกชิมะ หรือ กรณีพิพาททกโด เป็นกรณีพิพาทเรื่องอาณาเขตระหว่างเกาหลีใต้กับญี่ปุ่นเกี่ยวกับความเป็นอธิปไตยเหนือกองหินลีย็องกูร์ซึ่งเป็นกลุ่มเกาะเล็กเกาะน้อยในทะเลญี่ปุ่น กองหินเหล่านี้มีชื่อเรียกว่า ทกโด (เกาหลี: ; ฮันจา: ) และ ทาเกชิมะ  เกาหลีเหนือก็อ้างสิทธิ์เหนือกลุ่มเกาะนี้ แต่ไม่ได้ดำเนินการเรียกร้องในระดับเดียวกับฝ่ายอื่น
ผู้เล่นในฟุตบอลชิงถ้วยพระราชทานคิงส์คัพ ครั้งที่ 48

ฟุตบอลชิงถ้วยพระราชทานคิงส์คัพ ครั้งที่ 48 เป็นการแข่งขันฟุตบอลที่จัดขึ้นที่ประเทศไทยระหว่างวันที่ 22 ถึง 25 กันยายน พ.ศ. 2565 โดยทีมชาติทั้ง 4 ทีมจะต้องส่งรายชื่อผู้เล่น 23 คน
ผู้เล่นที่มีเครื่องหมาย (c) คือผู้เล่นที่รับหน้าที่เป็นกัปตันของทีมชาตินั้น ๆ จำนวนการลงเล่นเริ่มนับจนถึงวันแข่งขัน รวมไปถึงทุกการแข่งขันกระชับมิตรที่รับรองโดยฟีฟ่า และอายุของผู้เล่นคืออายุที่นับจากวันเปิดการแข่งขัน
ไทย.
ผู้ฝึกสอน: อาเลชังดรี ปอลกิง
รายชื่อผู้เล่น 23 คน สำหรับเข้าแข่งขันฟุตบอลชิงถ้วยพระราชทานคิงส์คัพ ครั้งที่ 48 ระหว่างวันที่ 22–25 กันยายน พ.ศ. 2565
"จำนวนนัดที่ลงเล่นให้ทีมชาติและจำนวนประตูที่ยิงได้นับถึงวันที่ 14 มิถุนายน พ.ศ. 2565 หลังแข่งขันกับ  อุซเบกิสถาน"
มาเลเซีย.
ผู้ฝึกสอน: คิม พัน-กน
รายชื่อผู้เล่น 25 คนที่ถูกเรียกตัวในการแข่งขันฟุตบอลชิงถ้วยพระราชทานคิงส์คัพ ครั้งที่ 48 ระหว่างวันที่ 22–25 กันยายน 2565"ข้อมูลการลงเล่นและการทำประตูนับถึงวันที่ 14 มิถุนายน พ.ศ. 2565 หลังจากการพบกับ บังกลาเทศ"
ทาจิกิสถาน.
ผู้ฝึกสอน: เปตาร์ เชเกิร์ต
รายชื่อผู้เล่น 23 คนที่ถูกเรียกตัวในการแข่งขันฟุตบอลชิงถ้วยพระราชทานคิงส์คัพ ครั้งที่ 48 ระหว่างวันที่ 22–25 กันยายน 2565"ข้อมูลการลงเล่นและการทำประตูนับถึงวันที่ 14 มิถุนายน พ.ศ. 2565 หลังจากการพบกับ คีร์กีซสถาน"
ตรินิแดดและโตเบโก.
ผู้ฝึกสอน: แองกัส อีฟ
รายชื่อผู้เล่น 19 คนที่ถูกเรียกตัวในการแข่งขันฟุตบอลชิงถ้วยพระราชทานคิงส์คัพ ครั้งที่ 48 ระหว่างวันที่ 22–25 กันยายน 2565"ข้อมูลการลงเล่นและการทำประตูนับถึงวันที่ 14 มิถุนายน พ.ศ. 2565 หลังจากการพบกับ เซนต์วินเซนต์และเกรนาดีนส์"
กระสุนรักพิทักษ์โลก

กระสุนรักพิทักษ์โลก (; โรมาจิ: "Dēto A Raibu Furagumento Dēto A Baretto") เป็นซีรีส์ไลต์โนเวลสปินออฟญี่ปุ่นจากเรื่อง"พิชิตรัก พิทักษ์โลก" ที่เขียนโดยโคชิ ทาจิบาน่า ซีรีส์นี้เขียนโดยยูอิจิโร่ ฮิงะชิเดะ ภายใต้ของโคชิ ทาจิบาน่า และภาพโดย NOCO มีการประกาศสร้างเป็นภาพยนตร์อนิเมะ 2 ตอนโดยสตูดิโอ Geek Toys โดยตอนแรก Dead or Bullet ฉายวันที่ 14 สิงหาคม พ.ศ. 2563 และส่วนตอนที่ 2 Nightmare or Queen ฉายวันที่ 13 พฤศจิกายน พ.ศ. 2563
#เปลี่ยนทาง (ญี่ปุ่น)
#เปลี่ยนทาง (ญี่ปุ่น)
#เปลี่ยนทาง (ญี่ปุ่น)
#เปลี่ยนทาง (ญี่ปุ่น)
#เปลี่ยนทาง (ญี่ปุ่น)
#เปลี่ยนทาง (ญี่ปุ่น)
#เปลี่ยนทาง (ญี่ปุ่น)
แม็กซ์เวล เจคอบ ฟรีดแมน

แม็กซ์เวลล์ ที. ฟรีดแมน (Maxwell T. Friedman; 15 มีนาคม ค.ศ. 1996) เป็นที่รู้จักกันดีในชื่อสังเวียนของเขา แม็กซ์เวลล์ เจคอบ ฟรีดแมน (Maxwell Jacob Friedman) (มักย่อมาจาก MJF) เป็นนักมวยปล้ำอาชีพชาวอเมริกัน ปัจจุบันเขาเซ็นสัญญากับ All Elite Wrestling (AEW) ซึ่งเขาเป็นเจ้าของแหวนเพชรไดนาไมต์ AEW และเป็นผู้นำของ The Firm
ก่อนหน้านี้เขาเคยทำงานให้กับ Major League Wrestling (MLW) ซึ่งเขาเคยเป็นอดีตแชมป์ MLW World Tag Team Champion ในขณะที่ยังเป็นอดีตแชมป์ MLW World Middleweight เพียงครั้งเดียวและเป็นครั้งแรกอีกด้วย เขาออกจาก MLW ในเดือนมกราคม 2020 ฟรีดแมนยังได้ทำงานในสนามอิสระของอเมริกาซึ่งปรากฏตัวที่โดดเด่นที่สุดสำหรับ Combat Zone Wrestling ซึ่งเขาเคยเป็นอดีตแชมป์ CZW World Heavyweight Champion เพียงครั้งเดียวและ CZW Wired Champion สองครั้ง
วัดสนามไชย (อำเภอพระนครศรีอยุธยา)

วัดสนามไชย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำเจ้าพระยา ในตำบลบ้านป้อม อำเภอพระนครศรีอยุธยา จังหวัดพระนครศรีอยุธยา ปัจจุบันมีพระครูปลัดสมบัติ สิริสุวณฺโณ ดำรงตำแหน่งเจ้าอาวาส
วัดสนามไชยตั้งวัดเมื่อ พ.ศ. 2100 ตรงกับสมัยสมเด็จพระมหาจักรพรรดิ ได้รับพระราชทานวิสุงคามสีมาเมื่อ พ.ศ. 2110 ตามประวัติวัดระบุว่าเป็นสถานที่ที่ประกอบพิธีตัดไม้ข่มนามและพิธีโขลนทวารเพื่อเรียกขวัญกำลังใจให้แก่ทหารที่จะทำการรบ
ภายในวัดมีเจดีย์สภาพปรักหักพัง มีรูปปั้นองค์ท้าวเวสสุวรรณ เนื่องจากวัดตั้งอยู่ริมแม่น้ำเจ้าพระยาจึงมีการสร้างเขื่อนป้องกันตลิ่งพัง ซึ่งสร้างมาตั้งแต่ พ.ศ. 2545 เดิมทีตลิ่งแม่น้ำได้พังเข้ามาในที่ดินของวัดเกือบถึงอุโบสถ
วัดสนามไชย (อำเภอบางไทร)

วัดสนามไชย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสนามชัย อำเภอบางไทร จังหวัดพระนครศรีอยุธยา ที่ตั้งวัดอยู่บริเวณแม่น้ำน้อยบรรจบกับแม่น้ำเจ้าพระยา มีที่ดินตั้งวัดเนื้อที่ 10 ไร่
วัดสนามไชย เดิมเรียกว่า วัดขี้ไก่ ตั้งวัดเมื่อ พ.ศ. 2144 ต่อมาได้เปลี่ยนนามวัดเสียใหม่ให้มีความหมายไพเราะยิ่งขึ้นเป็น "วัดสนามไชย" ตามชื่อตำบลที่ตั้งวัด พื้นที่ตั้งวัดเป็นที่ราบ ได้รับพระราชทานวิสุงคามสีมาเมื่อ พ.ศ. 2147 ที่วัดนี้มีโรงเรียนประถมศึกษาของทางราชการตั้งอยู่ด้วย 
อาคารเสนาสนะต่าง ๆ มีอุโบสถกว้าง 7 เมตร ยาว 17 เมตร บูรณะพ.ศ. 2520 ก่ออิฐถือปูน ศาลาการเปรียญกว้าง 14 เมตร ยาว 24 เมตร สร้างด้วยไม้ บูรณะ พ.ศ. 2507 มีศาลาคู่การเปรียญด้วย กุฎิสงฆ์จำนวน 9 หลัง เป็นอาคารไม้ หอระฆัง ศาลาท่าน้ำ หอสวดมนต์ และฌาปนสถาน ปูชนียวัตถุมีประธานในอุโบสถมี 7 องค์ นอกจากนั้นบริเวณหน้าวัดมีเจดีย์ตั้งอยู่กลางสวนบริเวณสามแยกบางไทร เป็นเจดีย์ทรงสี่เหลี่ยมย่อมุมไม้สิบสอง ฐานเจดีย์เป็นรูปสี่เหลี่ยมจัตุรัส ยาวด้านละ 8 วา ความสูงเจดีย์ประมาณ 15 วาเศษ มีบันไดขึ้น 3 ทางคือ ทางทิศเหนือ ทิศใต้ และทิศตะวันตก กรมศิลปากรได้ขึ้นทะเบียนเป็นโบราณสถานของจังหวัดพระนครศรีอยุธยาและได้รับการบูรณะจากสำนักโบราณคดีที่ 3 กรมศิลปากร เป็นที่เรียบร้อยแล้ว
วัดสนามไชย

วัดสนามไชย อาจหมายถึง
ดูเพิ่ม.
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
วัดสนามชัย

วัดสนามชัย อาจหมายถึง
ดูเพิ่ม.
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
วัดสนามชัย (จังหวัดสงขลา)

วัดสนามชัย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสนามชัย อำเภอสทิงพระ จังหวัดสงขลา
วัดสนามชัยปรากฏชื่ออยู่ในแผนที่ภาพกัลปนาวัดพัทลุง สมัยอยุธยาที่ปรากฏชื่อว่า วัดศลามีไชย สันนิษฐานว่าสร้างมาตั้งแต่สมัยสมเด็จพระเจ้าอยู่หัวบรมโกศแห่งกรุงศรีอยุธยา ปัจจุบันโบราณสถานที่หลงเหลือในวัดมีเพียงอุโบสถเก่าและเจดีย์เท่านั้น อย่างไรก็ดีสำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2300
อุโบสถเก่าสร้างขึ้นเมื่อ พ.ศ. 2440 แทนอุโบสถหลังแรกที่พังทลายลง ส่วนเจดีย์เป็นเจดีย์มีซุ้มหน้าประดับเซรามิกตามแบบนิยมสมัยรัชกาลที่ 3 ต่อมาในปี พ.ศ. 2540 กรมศิลปากรได้ขึ้นทะเบียนอุโบสถเก่าและเจดีย์เป็นโบราณสถานของชาติ โดยในปีเดียวกันนี้ ทางวัดได้สร้างอุโบสถหลังใหม่ตั้งอยู่ใกล้ ๆ กับอุโบสถเก่า และเปลี่ยนการใช้สอยอุโบสถเก่าเป็นศาลาการเปรียญจนถึงทุกวันนี้ อุโบสถหลังใหม่ได้รับพระราชทานวิสุงคามสีมาเมื่อวันที่ 16 พฤษภาคม พ.ศ. 2540 ในเอกสารจดหมายระยะทางไปตรวจราชการแหลมมลายู ร.ศ.121 กล่าวถึงวัดสนามไชยว่าเป็นวัดเก่า มีพระเจดีย์ทรงอินเดียสี่เหลี่ยมสององค์ที่เป็นอย่างแปลกไม่เคยเห็น
อุโบสถเก่ากว้าง 10 เมตร ยาว 15 เมตร ฐานอาคารทำด้วยอิฐดินเผาฉาบปูน ผนังก่อสร้างด้วยอิฐสูงประมาณ 1.2 เมตร สลับด้วยอิฐเผาเคลือบเซลามิคสีเขียวโปร่งลวดลายแบบจีน ผนังตอนบนมีเพียงเสาไม้รับน้ำหนักโครงสร้างหลังคาไม้ กระเบื้องหลังคามุงด้วยกระเบื้องดินเผาเกาะยอ ทับหลังด้วยปูนปั้นลวดลายตามความเชื่อทางศาสนา หน้าบันจั่วด้านหน้ามีลวดลายปูนปั้นเป็นรูปลายพรรณพฤกษาประกอบรูปสัตว์ หน้าบันจั่วด้านหลังมีลวดลายปูนปั้นเป็นรูปยักษ์ศิลปะแบบพื้นเมือง ภายในอุโบสถมีพระพุทธรูปประดิษฐาน 4 องค์ รอบอุโบสถมีเจดีย์ล้อมรอบเป็นแนวเขตพัทธสีมา ด้านทางเข้าอุโบสถ เป็นพาไลมีหลังคาคลุม และด้านหลังมีเจดีย์ขนาดใหญ่ตั้งอยู่ตรงกลางแนวแกน อุโบสถเก่าได้รับการบูรณะเรื่อยมาภายใต้การดูแลของสำนักศิลปากรที่ 13 สงขลา โดยในเดือนเมษายน พ.ศ. 2554 สำนักศิลปากรที่ 13 สงขลา ได้ทำการเปลี่ยนกระเบื้องมุงหลังคาและซ่อมแซมโครงสร้าง
วายเฮอร์

วายเฮอร์ (เกาหลี: ; อาร์อาร์: "Wae Osujaeinga") หรือ วายโอ ซู-แจ  เป็นละครโทรทัศน์เกาหลีใต้ ปี 2022 กำกับโดยพัก ซู-จิน นำแสดงโดยซอ ฮย็อน-จิน ในบทบาทโอ ซู-แจ และฮวัง อิน-ย็อบ, ฮอ จุน-โฮ ในบทบาทที่สำคัญ รวมไปถึงแพ อิน-ฮย็อก ก็ได้รับบทในละครเรื่องนี้ ออกอากาศทางช่องเอสบีเอส ทีวี เมื่อวันที่ 3 มิถุนายน 2022 และออกอากาศทุกวันศุกร์และวันเสาร์ เวลา 22:00 น. (เวลามาตรฐานเกาหลี) จนถึงวันที่ 23 กรกฎาคม ละครเรื่องนี้สามารถสตรีมผ่านบริการสตรีมมิ่งออนไลน์วิวและวิกิสำหรับผู้ชมทั่วโลก
เรื่องย่อ.
เรื่องราวของโอ ซู-แจ (ซอ ฮย็อน-จิน) เป็นทนายความที่มีความสามารถและเป็นหุ้นส่วนที่อายุน้อยที่สุดที่ TK Law Firm ซึ่งเป็นสำนักงานกฎหมายที่ดีที่สุดในเกาหลีใต้ โอ ซู-แจถูกขับเคลื่อนด้วยความปรารถนาที่จะชนะคดีและหลักการที่คิดว่าตัวเองชอบธรรม เธอใช้ชีวิตเพื่อประสบความสำเร็จ แต่เธอเข้าไปพัวพันกับคดีที่ไม่คาดฝัน และเธอถูกลดตำแหน่งให้ทำงานเป็นศาสตราจารย์ที่โรงเรียนกฎหมายของมหาวิทยาลัยซอช็อง ที่โรงเรียนกฎหมายโอ ซู-แจได้พบกับกงชาน (ฮวัง อิน-ย็อบ) เขาเป็นนักเรียนที่นั่น กงชานได้ประสบกับอดีตที่เจ็บปวด แต่เขายังมีใจที่อบอุ่น เขาตกหลุมรักโอ ซู-แจและเขาจะทำทุกอย่างเพื่อปกป้องเธอ ในขณะเดียวกันชเว แท-กุก (ฮอ จุน-โฮ) เป็นประธานของ TK Law Firm เขาจะทำทุกอย่างเพื่อสนองความต้องการของเขา แม้ว่าจะผิดกฎหมายหรือผิดศีลธรรมก็ตาม
 ทนายที่มีชื่อเสียงที่เป็นหุ้นส่วนที่อายุน้อยที่สุดที่บริษัท TK Law Firm เธอเคยพยายามทำทุกอย่างเพื่อประสบความสำเร็จแต่สิ่งที่ได้กลับมาคือความว่างเปล่า เธอถูกบังคับให้ออกเพราะเหตุไม่คาดฝันและได้เป็นศาสตราจารย์ที่โรงเรียนกฎหมายแห่งหนึ่ง
 นักเรียนโรงเรียนกฎหมายอายุยี่สิบเจ็ดปีที่อบอุ่นและไร้เดียงสา แต่ซ่อนอดีตอันเจ็บปวดด้วยชะตากรรมที่บิดเบี้ยว
 ประธานบริษัทกฎหมายทีเค ที่ก้าวข้ามขอบเขตความดีและความชั่วต่อหน้าความปรารถนา เขามีพลังและซ่อนความรู้สึกภายในของเขาไว้ เขาคอยดูแลโอ ซู-แจ เพื่อให้ภักดีต่อเขา
 นักศึกษาปีสองที่โรงเรียนกฎหมายของมหาวิทยาลัยซอช็องและลูกชายคนที่สองของชเว แท-กุก
สโกกาฟอสส์

สโกกาฟอสส์  เป็นน้ำตกในแม่น้ำสโกกาทางตอนใต้ของประเทศไอซ์แลนด์ เป็นน้ำตกที่ใหญ่ที่สุดแห่งหนึ่งในประเทศ โดยมีความกว้าง 25 เมตร สูง 60 เมตร บนหน้าผาที่อดีตเคยเป็นชายฝั่งทะเล หลังจากที่ชายฝั่งทะเลได้ลดน้อยลง หน้าผายังคงสภาพอยู่ขนานกับชายฝั่งยาวหลายร้อยกิโลเมตร ทำให้เกิดพรมแดนที่ชัดเจนระหว่างที่ราบชายฝั่งทะเลกับที่ราบสูงไอซ์แลนด์ร่วมกับภูเขาบางแห่ง
ในวัฒนธรรมสมัยนิยม.
น้ำตกแห่งนี้เป็นสถานที่ถ่ายทำมิวสิกวิดีโอ "Fjara" อัลบั้ม "Svartir Sandar" ของศิลปิน Sólstafir ในปี 2012 
น้ำตกเป็นสถานที่เปิดรายการในตอนที่ 2 ของฤดูกาลที่ 12 รายการโทรทัศน์ดัตช์เรียลลิตี้ "Wie is de Mol?"
น้ำตกแห่งนี้เป็นสถานที่ถ่ายทำภาพยนตร์มาร์เวลสตูดิโอส์เรื่อง "ธอร์ เทพเจ้าสายฟ้าโลกาทมิฬ" และภาพยนตร์เรื่อง "ชีวิตพิศวงของวอลเตอร์ มิตตี้" น้ำตกนี้ถูกใช้เป็นสถานที่หนึ่งของเพลง "Gerua" ในภาพยนตร์บอลลีวูดปี 2015 เรื่อง Dilwale โดยมีกาชัล เทพคน และศาห์รุข ข่าน เป็นนักแสดง
ในมิวสิกวีดีโอ "I'll Show You" ได้นำเสนอทะเลสาบน้ำแข็งและแม่น้ำทางตอนใต้ของประเทศไอซ์แลนด์ ซึ่งรวมถึงน้ำตกสโกกาฟอสส์
ในฤดูกาลที่ 5 ของละครชุดฮิสทรี เรื่อง "ยอดนักรบเรือมังกร" ตัวละคร Floki ได้เห็นสโกกาฟอสส์เมื่อเขาค้นพบไอซ์แลนด์
ในฤดูกาลที่ 8 ของละครชุด "มหาศึกชิงบัลลังก์" เดแนริส ทาร์แกเรียน และจอน สโนว์ ได้นั่งมังกรบินไปที่น้ำตกนี้ และจูบกันต่อหน้าน้ำตก
กีฬายิมนาสติกในโอลิมปิกฤดูร้อน 2024

กีฬายิมนาสติกในโอลิมปิกฤดูร้อน 2024 ที่ปารีสแข่งขันกันใน 3 ประเภท ได้แก่ ยิมนาสติกสากล ยิมนาสติกลีลา และแทรมโพลีน โดยยิมนาสติกสากล (27 กรกฎาคม ถึง 5 สิงหาคม) และแทรมโพลีน (2 สิงหาคม) จัดขึ้นที่แบร์ซีอารีน่า ส่วนยิมนาสติกลีลาจัดการแข่งขันที่ปอร์ตเดอลาชาแปลอารีน่า ตั้งแต่วันที่ 8 ถึง 10 สิงหาคม
การคัดเลือก.
การคัดเลือกนักกีฬาสำหรับโอลิมปิกฤดูร้อน 2024 มีการทำให้เรียบง่ายและปรับเปลี่ยนจากปี 2020 โดยในการแข่งขันยิมนาสติกสากลประเภททีม นักยิมนาสติกแต่ละทีมเข้าร่วมได้สูงสุด 5 คน เมื่อเทียบกับการแข่งขันที่โตเกียว 2020 จะมี 4 คนต่อทีมและเดี่ยวอีก 2 คน ที่ได้เข้าร่วม ทีม 3 อันดับแรกจากการแข่งขันยิมนาสติกสากลชิงแชมป์โลก 2022 ที่ลิเวอร์พูลจะได้ผ่านเข้ารอบการแข่งขันกีฬาโอลิมปิก โดยมีโควต้าเป็นสัดส่วนที่มากขึ้นซึ่งกระจายไปในการแข่งขันเดียวกันที่เมืองแอนต์เวิร์ป ประเทศเบลเยียมในปีต่อไป การแข่งขันเวิร์ลคัพปี 2024 จะทำให้นักยิมนาสติกมีโอกาสได้รับโควต้าเพิ่มขึ้นในรายการอุปกรณ์แยกต่างหาก
ประเทศที่เข้าร่วม.
มีผู้เข้าร่วมทั้งสิ้น 54 NOC ดังนี้
<templatestyles src="Div col/styles.css"/>
กำหนดการแข่งขัน.
<templatestyles src="Olympic schedule legend/styles.css"/>
ประเทศเยอรมนีในโอลิมปิกฤดูร้อน 2024

ประเทศเยอรมนี มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 เยอรมนีจะเข้าร่วมการแข่งขันกีฬาโอลิมปิกฤดูร้อนติดต่อกันเป็นครั้งที่ 9 หลังจากการรวมประเทศในปี พ.ศ. 2533
นักกีฬา.
รายการต่อไปนี้เป็นจำนวนผู้เข้าแข่งขันในโอลิมปิก
ประเทศอิสราเอลในโอลิมปิกฤดูร้อน 2024

ประเทศอิสราเอล มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 โดยจะเข้าร่วมโอลิมปิกฤดูร้อนเป็นครั้งที่ 18
นักกีฬา.
คณะผู้แทนอิสราเอลมีนักกีฬารวมทั้งหมด 5 คน แข่งขันใน 1 กีฬา
ยิมนาสติก.
จังหวะ.
อิสราเอลผ่านเข้ารอบจากยิมนาสติกลีลา ประเภททีมรวมอุปกรณ์โดยได้อันดับที่ 2 ในการแข่งขันรอบแบ่งกลุ่ม ชิงแชมป์โลก 2022
รายชื่อผู้ชนะชาร์ตโชว์! มิวสิกคอร์ (ค.ศ. 2022)

ชาร์ต"โชว์! มิวสิกคอร์" เป็นรายการชาร์ตเพลงทางโทรทัศน์ของเอ็มบีซีในเกาหลีใต้ รายการจะมอบรางวัลให้กับซิงเกิลที่มีประสิทธิภาพดีที่สุดในประเทศระหว่างการถ่ายทอดสดทุกสัปดาห์
ในปี 2022 มี 21 ซิงเกิลที่ได้อันดับที่หนึ่งในชาร์ต และ 17 ศิลปินได้รับถ้วยรางวัลอันดับหนึ่ง "Beatbox" โดยเอ็นซีทีดรีม มีคะแนนสูงสุดที่ 9,800 คะแนน ในการออกอากาศเมื่อวันที่ 11 มิถุนายน "INVU" โดยแทย็อน และ "After Like" โดยไอฟ์ ได้รับถ้วยรางวัล 4 รางวัล ทำให้ทั้งสองซิงเกิลเป็นเพลงที่ได้รับรางวัลมากที่สุดแห่งปี "Eleven" และ "After Like" โดยไอฟ์ ได้รับถ้วยรางวัลรวม 7 รางวัล ทำให้พวกเธอเป็นศิลปินที่ได้รับรางวัลมากที่สุดในปี 2022
เกาะสามเส้า

เกาะสามเส้า เป็นเกาะในอุทยานแห่งชาติหมู่เกาะอ่างทอง ในตำบลอ่างทอง อำเภอเกาะสมุย จังหวัดสุราษฎร์ธานี ตั้งอยู่ตรงกันข้ามกับเกาะแม่เกาะ จุดเด่นคือมีสะพานหินธรรมชาติยื่นโค้งออกไปในทะเล เกาะมีขนาดพื้นที่ประมาณ 1 ตารางกิโลเมตร มีชายหาดอย่าง "หาดสามเส้า" อยู่ตรงข้ามกับเกาะแม่เกาะ เป็นแหล่งปะการังค่อนข้างสมบูรณ์ วางตัวในแนวเหนือใต้ ประมาณ 1 กิโลเมตร
เกาะสามเส้าเป็นแหล่งปะการัง จากข้อมูลเมื่อ พ.ศ. 2558 ทางทิศเหนือพบปะการัง 15 สกุล สกุลเด่น ได้แก่ ปะการังโขด (Porites sp.)
ปะการังดอกไม้ทะเล (Goniopora sp.) และปะการังสมองรองเล็ก (Platygyra sp.) ทางทิศตะวันออกพบปะการัง 15 สกุล สกุลเด่น ได้แก่ ปะการังโขด (Porites sp.) และปะการังดอกไม้ทะเล (Goniopora sp) และทางทิศตะวันตกพบแนวปะการังสกุลเด่นได้แก่ ปะการังสมองร่องใหญ่ (Symphyllia sp.)และปะการังดาวใหญ่ (Diploastrea heliopora)
สาธารณรัฐประชาธิปไตยจอร์เจีย

สาธารณรัฐประชาธิปไตยจอร์เจีย (DRG; : "sakartvelos demokratiuli respublika") เป็นสาธารณรัฐจอร์เจียแห่งแรกที่สถาปนาขึ้น ดำรงอยู่ระหว่างเดือนพฤษภาคม ค.ศ. 1918 จนถึงเดือนกุมภาพันธ์ ค.ศ. 1921 สาธารณรัฐก่อตั้งขึ้นในช่วงระหว่างการปฏิวัติรัสเซีย ค.ศ. 1917 ซึ่งนำไปสู่การล่มสลายของจักรวรรดิรัสเซียและการประกาศเอกราชของดินแดนที่เคยอยู่ภายใต้การปกครองของเซนต์ปีเตอส์เบิร์ก สาธารณรัฐประชาธิปไตยจอร์เจียมีการปกครองที่ตรงกันข้ามกับบอลเชวิครัสเซียอย่างสิ้นเชิง โดยเป็นระบบการเมืองหลายพรรคที่นำโดยพรรคประชาธิปไตยสังคมนิยมจอร์เจีย (เมนเชวิค)
ในช่วงแรกของการก่อตั้ง สาธารณรัฐมีสถานะเป็นรัฐในอารักขาของจักรวรรดิเยอรมัน อย่างไรก็ตาม ภายหลังจากการพ่ายแพ้ของเยอรมนีในสงครามโลกครั้งที่หนึ่ง ประเทศได้ถูกกองกำลังทหารของอังกฤษเข้ายึดครองบางส่วน ซึ่งเป็นกองกำลังทหารที่ทางการอังกฤษส่งมาเพื่อตอบโต้การรุกรานของบอลเชวิค ถึงกระนั้นกองทัพอังกฤษได้ออกจากดินแดนจอร์เจียในปี ค.ศ. 1920 อันเนื่องมาจากสนธิสัญญามอสโก ซึ่งรัสเซียได้ยอมรับอิสรภาพของจอร์เจียเพื่อแลกกับการที่สาธารณรัฐจะไม่เป็นปรปักษ์ต่อรัสเซีย ในขณะนี้มหาอำนาจยุโรปตะวันตกไม่ได้เข้าแทรกแซงจอร์เจียแล้ว จึงทำให้ในเดือนกุมภาพันธ์ ค.ศ. 1921 กองทัพแดงบอลเชวิคได้เข้ารุกรานประเทศจอร์เจีย นำไปสู่การพ่ายแพ้และการล่มสลายของสาธารณรัฐในเดือนมีนาคมของปีเดียวกัน และทำให้จอร์เจียกลายเป็นสาธารณรัฐโซเวียต รัฐบาลจอร์เจียที่นำโดยนายกรัฐมนตรี โน โจร์ดาเนีย ได้ลี้ภัยไปประเทศฝรั่งเศสและจัดตั้งรัฐบาลพลัดถิ่นขึ้น โดยยังคงได้รับการยอมรับจากฝรั่งเศส, สหราชอาณาจักร, เบลเยียม, และโปแลนด์ว่าเป็นรัฐบาลจอร์เจียที่ถูกต้องตามกฎหมายจนถึงประมาณทศวรรษที่ 1930 เมื่ออำนาจของสหภาพโซเวียตและกระบวนการทางการเมืองในยุโรปเพิ่มมากขึ้น
ถึงแม้ว่าสาธารณรัฐจะดำรงอยู่เพียงระยะเวลาสั้น ๆ แต่ยังคงเป็นแรงบันดาลใจสำหรับประเทศจอร์เจียยุคใหม่ เนื่องจากมรดกของประชาธิปไตยและพหุนิยม สาธารณรัฐประชาธิปไตยจอร์เจียเป็นหนึ่งในประเทศแรก ๆ ของทวีปยุโรปที่ให้สิทธิสตรีในการออกเสียงลงคะแนนตามที่บัญญัติไว้ตามรัฐธรรมนูญของจอร์เจีย ซึ่งถือเป็น “เรื่องผิดปกติในรัฐธรรมนูญของประเทศยุโรปส่วนใหญ่ในขณะนั้น” ผู้หญิงหลายคนที่มีภูมิหลังแตกต่างกันได้รับเลือกเข้ารัฐสภาจอร์เจีย โดยเป็นผู้แทนของชาติพันธุ์ทั้งเก้า รวมทั้งชาวเยอรมัน, ชาวรัสเซีย, ชาวอาร์เมเนีย, ชาวอาเซอร์ไบจาน, และชาวยิวด้วย สาธารณรัฐได้ส่งเสริมให้มีการก่อตั้งมหาวิทยาลัยคุณภาพแห่งแรกของจอร์เจีย เนื่องจากทางรัฐบาลได้ตระหนักถึงความต้องการอันยาวนานตั้งแต่สมัยจักรวรรดิรัสเซีย และเป็นที่ชื่นชมของปัญญาชนจอร์เจียรุ่นต่าง ๆ จนถึงปัจจุบัน
ทางรถไฟสายคิชู

ทางรถไฟสายคิชู (; โรมาจิ: "Kishū Tetsudō-sen") เป็นเส้นทางรถไฟสายหนึ่งในประเทศญี่ปุ่น บริการเดินรถจากสถานีรถไฟโกโบ ถึงสถานีรถไฟนิชิ-โกโบ ซึ่งทุกสถานีตั้งอยู่ในเมืองโกโบ จังหวัดวากายามะ มีระยะทางทั้งหมด 2.7 กิโลเมตร เป็นทางรถไฟเอกชนสายเดียวในวากายามะที่ยังไม่เปลี่ยนไปใช้ระบบไฟฟ้าทั้งหมด และเป็นทางรถไฟสายสั้นที่สุดเป็นอันดับที่สองของประเทศญี่ปุ่น รองจากรถไฟชิบายามะ ที่มีระยะทางเพียง 2.2 กิโลเมตร
ประวัติ.
ทางรถไฟสายคิชู ก่อตั้งขึ้นเมื่อวันที่ 15 มิถุนายน พ.ศ. 2474 ในนาม "ทางรถไฟย่านท่าเรือโกโบ" (; โรมาจิ: "Gobō Rinkō Tetsudō") หรือ "โกโบริงโก" ให้บริการเดินรถระหว่างสถานีรถไฟโกโบ ถึงสถานีรถไฟคิอิ-โกโบ ระยะทาง 1.8 กิโลเมตร ต่อมาได้เพิ่มส่วนต่อขยายไปยังสถานีรถไฟนิชิ-โกโบ เมื่อวันที่ 10 เมษายน พ.ศ. 2475 และส่วนต่อขยายสถานีรถไฟฮิดากางาวะ ระยะทาง 0.7 กิโลเมตร เมื่อวันที่ 10 สิงหาคม พ.ศ. 2477 มีการสร้างทางรถไฟแยกจากสถานีรถไฟนิชิ-โกโบเข้าไปยังโรงงานไดวาโบโฮลดิงส์ เมื่อ พ.ศ. 2498 เพื่อใช้สำหรับขนส่งสินค้า ก่อนยกเลิกการเดินรถในเส้นทางดังกล่าวใน พ.ศ. 2527
ต่อมา "ทางรถไฟย่านท่าเรือโกโบ" ได้เปลี่ยนชื่อเป็น "ทางรถไฟสายคิชู" ตั้งแต่วันที่ 1 มกราคม พ.ศ. 2516 และยกเลิกการเดินรถระหว่างสถานีรถไฟนิชิ-โกโบ กับสถานีรถไฟฮิดากางาวะ เมื่อวันที่ 1 เมษายน พ.ศ. 2532
การดำเนินงาน.
ปัจจุบันบริษัท รถไฟคิชู จำกัด (; โรมาจิ: "Kishū Tetsudō") หรือเรียกโดยย่อว่า "คิเต็ตสึ" (; โรมาจิ: "Kitetsu") เป็นผู้ดำเนินกิจการทางรถไฟสายคิชู ตัวบริษัทตั้งอยู่ในโตเกียว บริษัทดังกล่าวมักจะมุ่งเน้นงานด้านอสังหาริมทรัพย์และโรงแรมเป็นหลัก ทางรถไฟสายคิชูจึงเป็นทางรถไฟเพียงสายเดียวที่บริษัทดังกล่าวดำเนินกิจการ และก่อนหน้านี้บริษัทไม่เคยให้บริการหรือเกี่ยวข้องกับการเดินรถไฟเอกชนเลย พวกเขาซื้อกิจการรถไฟสายนี้เมื่อ พ.ศ. 2516 ด้วยมุ่งหวังชื่อเสียงและความไว้วางใจในงานที่เกี่ยวข้องกับการเดินรถไฟเท่านั้น
สถานี.
ทางรถไฟสายคิชูเป็นแบบทางเดี่ยวตลอดทั้งสาย ขบวนรถจอดทุกสถานีรายทาง โดยใช้ความเร็วสูงสุด 40 กิโลเมตรต่อชั่วโมง มีอู่รถไฟอยู่ที่ย่านสถานีรถไฟคิอิ-โกโบ ตารางรถไฟส่วนใหญ่มีเวลาเพียงพอที่จะเชื่อมต่อการเดินทางกับรถไฟสายหลักคิเซจากสถานีรถไฟโกโบ ทางรถไฟสายคิชูมีทั้งหมด 5 สถานี ดังนี้
ขบวนรถ.
เดิมรถไฟคิชูให้รถดีเซลรางคิฮะ 600 ซึ่งเป็นรถไฟมือสองจากสายยาบาเก  ของบริษัท โออิตะคตสึ จำกัด ซึ่งปัจจุบันบริษัทดังกล่าวยกเลิกระบบขนส่งระบบรางไปแล้ว รถไฟคิชูใช้ดีเซลรางคันนี้ทำขบวนมายาวนานหลายปี ก่อนยกเลิกให้บริการในเดือนตุลาคม พ.ศ. 2552 และปลดระวางในเดือนมิถุนายน พ.ศ. 2555
ในวันที่ 1 เมษายน พ.ศ. 2558 รถไฟคิชูยังใช้รถดีเซลรางคิเต็ตสึ 1 จำนวนสองคันในการเดินรถ ได้แก่ คิเต็ตสึหมายเลข 1 และหมายเลข 2
ต่อมาในวันที่ 30 มกราคม พ.ศ. 2559 รถไฟคิชูได้เปิดตัวรถดีเซลราง KR301 เดิมชื่อ SKR301 เดิมเป็นรถไฟมือสองจากทางรถไฟชิงารากิโคเง็งในจังหวัดชิงะ ซึ่งให้บริการครั้งสุดท้ายในจังหวัดชิงะเมื่อตุลาคม พ.ศ. 2558
ค่าโดยสาร.
ราคาค่าโดยสารรถไฟสายคิชูสำหรับผู้ใหญ่ คิดตามระยะทาง หากเป็นเด็กจะคิดเพียงครึ่งราคาของผู้ใหญ่ ดังนี้
รายชื่อผู้ชนะชาร์ตโชว์! มิวสิกคอร์ (ค.ศ. 2021)

ชาร์ต"โชว์! มิวสิกคอร์" เป็นรายการชาร์ตเพลงทางโทรทัศน์ของเอ็มบีซีในเกาหลีใต้ รายการจะมอบรางวัลให้กับซิงเกิลที่มีประสิทธิภาพดีที่สุดในประเทศระหว่างการถ่ายทอดสดทุกสัปดาห์
ในปี 2021 มี 27 ซิงเกิลที่ได้อันดับที่หนึ่งในชาร์ต และ 19 ศิลปินได้รับถ้วยรางวัลอันดับหนึ่ง ไม่มีการวางจำหน่ายที่ทำคะแนนได้สมบูรณ์แบบ แต่ "Antidote" โดยคัง แดเนียล มีคะแนนสูงสุดที่ 10,702 คะแนน ในการออกอากาศเมื่อวันที่ 24 เมษายน "Butter" โดยบีทีเอส ครองอันดับ 1 ติดต่อกัน 5 สัปดาห์ ศิลปินที่ชนะมากที่สุดคือไอยู โดยมีทั้งหมด 10 รางวัล
การเสียชีวิตของแมฮ์ซอ แอมีนี

ในวันที่ 16 กันยายน 2022 สตรีชาวอิหร่านวัย 22 ปี ชื่อ แมฮ์ซอ แอมีนี (Mahsa Amini) หรือ ฌีนอ แอมีนี (Jina Amini หรือ Zhina Amini) เสียชีวิตในเตหะราน ประเทศอิหร่าน ภายใต้สภาวะที่น่าสงสัย เป็นไปได้ว่ามาจากการทารุณกรรมโดยตำรวจ
แอมีนีถูกจับกุมโดยสายตรวจชี้นำซึ่งเป็นหน่วยปราบปรามด้านศีลธรรมของหน่วยบังคับใช้กฎหมายแห่งสาธารณรัฐอิสลามอิหร่านที่มีหน้าที่ตรวจตราการสวมฮิญาบในประเทศอิหร่านให้เป็นไปตามมาตรฐานที่รัฐบาลอิหร่านกำหนด ตำรวจระบุว่าเธอเกิดหัวใจวายเฉียบพลันที่สถานีตำรวจ ล้มลงบนพื้น และเสียชีวิตหลังจากอยู่ในภาวะโคม่าได้สองวัน อย่างไรก็ตาม ผู้เห็นเหตุการณ์ระบุว่าเธอถูกทุบตีจนศีรษะของเธอชนเข้ากับรถตำรวจ แพทย์จำนวนหนึ่งเสนอว่าเธอเสียชีวิตจากการบาดเจ็บที่สมอง เมื่อสังเกตจากอาการของเธอในภาพถ่ายที่ปรากฏ ซึ่งแสดงให้เห็นเลือดออกทางตาและรอยฟกช้ำใต้ตา และยังมีแฮ็กเกอร์ปล่อยของผลการสแกนสมองของเธอซึ่งแสดงให้เห็นรอยร้าวกระดูกกะโหลก, เลือดออก และการบวมน้ำของสมอง นำไปสู่การลงความเห็นกันว่าเธอน่าจะเสียชีวิตจากเลือดออกในสมองและเส้นเลือดในสมองแตก
การเสียชีวิตของแอมีนีนำไปสู่การประท้วงขนานใหญ่ทั่วประเทศและได้รับความสนใจจากนานาชาติรวมทั้งจากสำนักงานข้าหลวงใหญ่ผู้ลี้ภัยแห่งสหประชาชาติซึ่งมุ่งเน้นไปที่ความรุนแรงต่อสตรีภายใต้สาธารณรัฐอิสลามอิหร่าน ผู้นำประเทศ องค์การระหว่างประเทศ และบุคคลมีชื่อเสียงจำนวนมากได้ออกมาแสดงความเห็นต่อเหตุการณ์ ประณาม และวิจารณ์สายตรวจชี้นำของอิหร่านว่ามีการปฏิบัติต่อสตรีอย่างรุนแรง และแสดงจุดยืนร่วมกับผู้ประท้วง กระทรวงการคลังสหรัฐประกาศคว่ำบาตรสายตรวจชี้นำและผู้บังคับบัญชาหน่วยงานความมั่นคงหลายหน่วยงานของอิหร่าน
เพื่อเป็นการรับมือกับการประท้วง รัฐบาลอิหร่านได้พยายามสลายการชุมนุมประท้วงด้วยการใช้ปืนกระสุนยิงนกและลูกปืนโลหะ แก๊สน้ำตา และรถน้ำแรงดันสูง เป็นผลให้มีผู้เสียชีวิตอย่างน้อย 36 คน ในวันที่ 23 กันยายน นอกจากนี้ยังจำกัดการเข้าถึงแอปพลิเคชันจำนวนมาก เช่น อินสตาแกรมหรือวอตแซปส์ และยังจำกัดการเข้าถึงอินเทอร์เน็ตเพื่อลดทอนความสามารถในการรวมกลุ่มและจัดการชุมนุมของผู้ประท้วง นี่อาจเป็นการตัดขาดอินเทอร์เน็ตครั้งรุนแรงที่สุดนับตั้งแต่การประท้วงเมื่อปี 2019 ที่อินเทอร์เน็ตถูกตัดขาดโดยสิ้นเชิง
การโจมตีผู้ชุมนุมได้นำไปสู่การที่ผู้ชุมนุมบุกทำลายสถานที่ราชการ, ฐานทัพของรัฐบาล, ศูนย์ศาสนา ยังมีการฉีกทำลายป้ายโฆษณาชวนเชื่อต่อต้านอเมริกา, โปสเตอร์และรูปปั้นของผู้นำสูงสุด แอลี ฆอเมเนอี และอดีตผู้นำสูงสุด รูฮุลลอฮ์ โคมัยนี
การประท้วงกรณีแมฮ์ซอ แอมีนี

การประท้วงกรณีแมฮ์ซอ แอมีนี  เป็นชุดการประท้วงและการก่อความไม่สงบที่กำลังดำเนินอยู่ในประเทศอิหร่านตั้งแต่วันที่ 16 กันยายน ค.ศ. 2022 หลังการเสียชีวิตของแมฮ์ซอ แอมีนี ระหว่างที่เธอถูกตำรวจคุมขัง กล่าวกันว่าเธอถูกสายตรวจศีลธรรมของอิหร่านทุบตีหลังจากถูกกล่าวหาว่าละเมิดรูปแบบการสวมฮิญาบมาตรฐานตามกฎหมายในที่สาธารณะ การประท้วงเริ่มต้นในเมืองใหญ่อย่างแซกเกซ, แซแนนแดจ, ดีวอนแดร์เร, บอเน และบีจอร์ในจังหวัดเคอร์ดิสถาน ต่อมาจึงได้กระจายไปตามเมืองใหญ่อื่น ๆ ในประเทศอิหร่าน รวมถึงในกรุงเตหะราน รวมทั้งมีการชุมนุมชาวอิหร่านในอาศัยในต่างประเทศเช่น ทวีปยุโรป แคนาดา สหรัฐ และตุรกี 
ข้อมูลเมื่อ ค.ศ. 2022 (2022)[ [update]] มีผู้ประท้วงอย่างน้อย 31 รายที่เสียชีวิตจากการปราบปรามผู้ชุมนุม ถือเป็นการประท้วงที่มีผู้เสียชีวิตมากที่สุดนับตั้งแต่การประท้วงในปี 2019–2020 ซึ่งมีผู้เสียชีวิต 1,500 ราย
นอกจากจะพยายามสลายการชุมนุมแล้ว รัฐบาลอิหร่านยังจำกัดการเข้าถึงแอปพลิเคชันอย่างอินสตาแกรมและวอตแซปส์ ไปจนถึงการจำกัดการเข้าถึงอินเทอร์เน็ต เพื่อให้การจัดการประท้วงเป็นไปอย่างยากลำบาก ถือเป็นการจำกัดอินเทอร์เน็ตครั้งที่หนักที่สุดนับตั้งแต่การประท้วงในปี 2019 ที่ตัดขาดการเข้าถึงอินเทอร์เน็ตโดยสมบูรณ์การโจมตีผู้ชุมนุมได้นำไปสู่การที่ผู้ชุมนุมบุกทำลายสถานที่ราชการ, ฐานทัพของรัฐบาล, ศูนย์ศาสนา, เผารถตำรวจ ยังมีการฉีกทำลายป้ายโฆษณาชวนเชื่อต่อต้านอเมริกา, โปสเตอร์และรูปปั้นของผู้นำสูงสุด แอลี ฆอเมเนอี และอดีตผู้นำสูงสุด รูฮุลลอฮ์ โคมัยนี โดยการชุมนุมของกลุ่มนักศึกษามหาวิทยาลัยเตหะรานและมีการชุมนุมนักศึกษาในสถานศึกษาทั่วในประเทศเพื่อต้องการความยุติธรรม ต่อมาตำรวจควบุมฝูงชนได้เอาแก๊สน้ำตา รถควบคุมฝูงชน หนังสติ๊กยิง ทำให้กลุ่มผู้ชุนนุมได้รับบาดเจ็บ